**PASLAUGŲ TEIKIMO SUTARTIES SPECIALIOJI DALIS**

Nr. *\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_*

data

**UAB Verslo aptarnavimo centras**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303359627, PVM mokėtojo kodas LT100008782016, registruotos buveinės adresas P. Lukšio g. 5B, LT-08221 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančios pagal bendrovės įstatus (toliau – *Paslaugų teikėjas*), ir

**UAB „Ignitis“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303383884, PVM mokėtojo kodas LT100008860617, registruotos buveinės adresas Žvejų g. 14, LT-09310 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinio direktoriaus Dariaus Montvilos, veikiančio pagal bendrovės įstatus (toliau – Klientas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS**

1.1. Paslaugų teikėjo veiklos tikslas yra bendrųjų verslo aptarnavimo paslaugų teikimas „Ignitis grupė“, UAB, grupės įmonėms;

* 1. Paslaugų teikėjas turi reikiamą kompetenciją, žinias, pajėgumus ir priemones viešųjų pirkimų organizavimo ir vykdymo, buhalterinės apskaitos, teisinių, žmogiškųjų išteklių administravimo paslaugoms ir kitoms verslo aptarnavimo paslaugoms teikti, o Klientas pageidauja šias paslaugas įsigyti;
  2. Klientas pageidauja gauti kokybišką su Kliento verslo poreikiais susijusių verslo aptarnavimo paslaugų paketą iš patikimo Paslaugų teikėjo.

1. **SUTARTIES OBJEKTAS**
   1. Sutarties objektas – Paslaugos, kaip jos apibūdintos Sutarties BD 1.12 punkte ir detalizuotos Sutarties SD bei jos prieduose. Paslaugų teikėjas šioje Sutartyje nustatyta tvarka bei konfidencialumo sąlygomis, savo rizika ir sąskaita teikia Klientui jo užsakytas ir Sutarties prieduose nurodytas Paslaugos, o Klientas įsipareigoja priimti kokybiškai suteiktas Paslaugas ir apmokėti Paslaugų teikėjui šioje Sutartyje nustatyta tvarka.
   2. Šia Sutartimi Šalys susitaria dėl tokių Paslaugų teikimo Klientui:
      1. Žmogiškųjų išteklių administravimo paslaugų;
      2. kitų paslaugų.
   3. Sąvoka „Paslaugos“Sutartyje gali būti naudojama kaip sąvoka, apibrėžianti visas Paslaugų teikėjo teikiamas paslaugas arba Kliento šia Sutartimi perkamas (Sutarties SD nurodytas) konkrečias Paslaugų grupes, kai Klientas perka tik dalį iš 2.2. punkte nurodytų Paslaugų.
   4. Kiekvienos iš 2.2 punkte nurodytos Paslaugų grupės teikimo sąlygos ir tvarka, detalizuojamos atitinkamuose Sutarties prieduose.
2. **PASLAUGŲ APIMTIS IR KAINA**
   1. Sutarties kaina – 223.000,00 [du šimtai dvidešimt trys tūkstančiai] EUR, 00 ct be PVM.
   2. Šalys šios Sutarties prieduose susitaria dėl konkrečios Paslaugų grupės paslaugų planuojamo (preliminaraus/orientacinio), minimalaus ar maksimalaus kiekio atitinkamam laikotarpiui ar visam Sutarties galiojimo terminui. Šalims atskirai nesusitarus dėl tokių kiekių, Paslaugos teikiamos pagal Kliento poreikį.
   3. Klientas sumoka Paslaugų teikėjui Sutarties prieduose nurodytą kainą už faktiškai per Ataskaitinį laikotarpį suteiktas Paslaugas.
   4. Sutarties galiojimo laikotarpiu Klientas turi teisę koreguoti perkamų Paslaugų apimtį (kiekį), neviršijant atitinkamame Sutarties priede nurodyto maksimalaus Paslaugų kiekio (jei nurodytas). Sutarties Prieduose Šalys gali susitarti dėl Paslaugų apimties keitimo sąlygų.
   5. Klientas neįsipareigoja nupirkti viso maksimalaus Paslaugų kiekio, nurodyto atitinkamame Sutarties priede (jei nurodytas).
3. **PASLAUGŲ PERDAVIMO – PRIĖMIMO TVARKA**
   1. Paslaugų teikėjas pasibaigus Ataskaitiniam laikotarpiui (jei Sutarties prieduose nenustatytas kitas terminas) arba įvykdęs Sutartyje numatytus įsipareigojimus, susijusius su paslaugų teikimu, per 3 (tris) darbo dienas pateikia Klientui (Kontaktiniam asmeniui) Aktą ir kreipiasi į Klientą dėl Akto patvirtinimo (jei Sutarties prieduose nenustatyta kitaip).
   2. Šalys susitaria, kad Aktas pateikiamas ir patvirtinimas elektroninėmis priemonėmis – elektroniniu paštu ar kitu sutartu el. būdu, ir toks patvirtinimas yra tinkamas ir pakankamas Paslaugų suteikimo ir priėmimo patvirtinimas.
   3. Jei kitaip nenumatyta Sutarties prieduose, Klientas turi ne vėliau kaip per 2 (dvi) darbo dienas nuo Paslaugų teikėjo kreipimosi patvirtinti Aktą.
4. **MOKĖJIMAI PAGAL SUTARTĮ** 
   1. Klientui Sutarties SD ir Sutarties prieduose nustatyta tvarka ir būdu patvirtinus Aktą, Paslaugų teikėjas per 2 (dvi) darbo dienas išrašo PVM sąskaitą-faktūrą už per praėjusį ataskaitinį laikotarpį Klientui suteiktas Paslaugas, bet ne vėliau kaip iki 10 (dešimtos) kalendorinės einamojo mėnesio dienos.
   2. Paslaugų teikėjas PVM sąskaitą-faktūrą pateikia naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)) teisės aktų nustatyta tvarka.
   3. Jei Sutarties prieduose nenustatyta kitaip, Klientas apmoka Paslaugų teikėjo išrašytą PVM sąskaitą-faktūrą per 30 (trisdešimt) kalendorinių dienų nuo sąskaitos gavimo dienos. Sąskaitos gavimo diena laikoma sąskaitos pateikimo naudojantis elektronine paslauga „E. sąskaita“ data.
   4. Mokėjimai už Paslaugas ir mokėjimai už kitas ir (ar) papildomas paslaugas, sumokami į Paslaugų teikėjo banko sąskaitą, nurodytą Sutarties SD dalyje „Šalių rekvizitai“ arba bet kurią kitą Lietuvos Respublikoje veikiančio banko sąskaitą, kurią Paslaugų teikėjas nurodys atskiru rašytiniu pranešimu.
   5. Tuo atveju, jei Klientas vėluoja visa apimtimi ar iš dalies apmokėti Paslaugų teikėjo pateiktą PVM sąskaitą-faktūrą (įskaitant atvejus, kai paaiškėja, kad Klientas buvo nepagrįstai sustabdęs apmokėjimą), Paslaugų teikėjas turi teisę skaičiuoti 0,05 procento nuo nesumokėtos sumos dydžio delspinigius už kiekvieną uždelstą dieną
5. **SUTARTIES ĮSIGALIOJIMAS IR GALIOJIMAS**
   1. Ši Sutartis įsigalioja jos pasirašymo dieną, bet ne anksčiau kaip 2020 m. sausio 1 d. Jei Šalių atstovai Sutartį pasirašo skirtingomis dienomis, Sutartis įsigalioja tą dieną, kurią Sutartį pasirašo vėliau pasirašiusioji Šalis.
   2. Sutartis įsigalioja jos pasirašymo dieną. Jei Šalių atstovai Sutartį pasirašo skirtingomis dienomis, Sutartis įsigalioja tą dieną, kurią Sutartį pasirašo vėliau pasirašiusioji Šalis. Sutarties nuostatos Šalių tarpusavio santykiams taikomos nuo Sutarties įsigaliojimo dienos.
   3. Sutartis galioja 2 (dvejus) metus nuo įsigaliojimo dienos, bet ne ilgiau nei bus išnaudota Sutartyje nurodyta Sutarties kaina.
   4. Sutartis gali būti nutraukta vadovaujantis Sutarties BD 12.7 punkte nustatyta tvarka.
   5. Kiekvienas Sutarties priedas įsigalioja jo pasirašymo dieną, jei Sutarties priede nenurodyta kita jo įsigaliojimo diena, ir galioja iki Sutarties galiojimo termino pabaigos, jei pačiame Sutarties priede nenustatytas kitoks priedo galiojimo terminas.
6. **KONTAKTINIAI ASMENYS**
   1. Kliento atstovų, kurie bus atsakingi už šios Sutarties vykdymą, kontaktai:

7.2. Paslaugų teikėjo atstovų, kurie bus atsakingi už šios Sutarties vykdymą, kontaktai:

**8. DRAUDIMAS**

8.1.Paslaugų teikėjas įsipareigoja apdrausti savo civilinę atsakomybę 300 000,00 (trijų šimtų tūkstančių) eurų draudimo suma ir ne vėliau kaip Sutarties įsigaliojimo dieną pateikti draudimo poliso kopiją Klientui. Sutarties prieduose gali būti nustatyti papildomi reikalavimai tokio draudimo sąlygoms.

8.2. Nei viena Šalis neprivalo drausti kitai Šaliai priklausančio turto.

1. **PRIEDAI**
   1. Kiekvienas šios Sutarties Priedas yra neatskiriama jos dalis. Kiekviena Šalis gauna po vieną kiekvieno Sutarties Priedo egzempliorių.
   2. Prie Sutarties pridedami šie priedai laikomi konfidencialia informacija.
   3. Sutartis turi šiuos priedus:
2. **ŠALIŲ REKVIZITAI**

|  |  |
| --- | --- |
| **Paslaugų teikėjas**  UAB Verslo aptarnavimo centras  P. Lukšio g. 5 B, LT-08221 Vilnius | **Klientas**  UAB „Ignitis“  Žvejų g. 14, LT-09310 Vilnius |